สวัสดีคะคุณ ดิฉันอยู่สวีเดนคะ เป็นไข้หวัดใหญ่ มา2อาทิตย์แล้วคะ ไปหา ตรวจเสลด ไม่มีเชื้อแบคทีเรีย ฟังปอดก็บอกว่าปอดดี แต่ทำไมดิฉันมีไข้ตลอดเลยคะ อาทิตย์แรกน้ำมูกไหลและไอมาก อาทิตย์ที่2เริ่มเป็นไข้ 37.7-39 เกือบทุกวันเลย ให้ยาลดไข้ และยาแก้ไอมา อยากทราบว่าทำไมเป็นไข้ทุกวันเลยคะ และอีกนานไหมจึงจะหายและคุณมีคำแนะนำอะไรบ้างคะ ดิฉันอายุ 48ปี น้ำหนัก57กิโลกรัมคะ
สวัสดีค่ะ ไข้หวัดใหญ่เป็นการติดเชื้อในทางเดินหายใจส่วนบนและล่างจากการติดเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันในกรณีนี้หากได้รับยาครบ 5 วันแล้วอาการยังไม่หายดี ควรกลับไปพบแพทย์เพื่อตรวจร่างกายเพิ่มเติมและเอ็กซเรย์ปอด ว่ามีภาวะแทรกซ้อนจากไข้หวัดใหญ่เช่นหลอดลมหรือปอดติดเชื้อหรือไม่ ซึ่งในกรณีนั้นควรได้ยาฆ่าเชื้อแบคทีเรียร่วมด้วยค่ะ